《闻林少穆前辈召授京卿 其三》
清代·戴熙

莫以清曹乐，当分圣主忧。升沈归一视，功罪属千秋。

指日趋青琐，朝天念白头。他时登将相，不必计恩仇。

作者简介：（1805—1860）清浙江钱塘人，字醇士，号榆庵、莼溪、松屏、鹿床居士、井东居士。道光十二年进士。授编修。官至兵部右侍郎。以直言黜官休致。咸丰十年，太平军破杭州时，投池自杀。谥文节。诗书画有名于时，山水画尤为人所重。有《习苦斋画絮》、《粤雅集》等。